stanford-oval/wikipedia huggingface dataset:
Plevnan piiritys

Plevnan piiritys oli 20. heinäkuuta – 10. joulukuuta 1877 tapahtunut piiritys, joka oli yksi Venäjän ja Turkin välisen sodan keskeisimpiä operaatioita. Venäjän armeija yritti kolmesti huonolla menestyksellä vallata pohjoisessa Bulgariassa sijainneen linnoitetun Plevnan (nykyinen Pleven) kaupungin, jota turkkilaisen Osman paššan joukot pitivät hallussaan. Osman antautui lopulta useita kuukausia kestäneen piirityksen jälkeen. Piiritys sitoi suuren osan Venäjän armeijasta ja hidasti siten Venäjän sotaretkeä.
Venäjän armeija eteni sodan alussa nopeasti ja menestyksekkäästi. Se saapui Bulgariaan ylittämällä Tonavan kesäkuussa 1877, ja 19. heinäkuuta erikoisjoukko onnistui miehittämään Balkanvuorten läpi kulkevan Šipkan solan. Eteneminen kuitenkin pysähtyi, kun 20. heinäkuuta käydyssä ensimmäisessä Plevnan taistelussa Osman paššan joukot saivat lyötyä venäläiset takaisin hänen hiljattain linnoittamastaan Plevnan kaupungista. Sama toistui toisessa Plevnan taistelussa 30. heinäkuuta ja kolmannessa Plevnan taistelussa 11.–12. syyskuuta.
Tässä vaiheessa Venäjän sodanjohto kutsui apuun insinööriupseeri Eduard Totlebenin, joka oli järjestänyt Sevastopolin puolustuksen Krimin sodan aikana. Totleben kannatti Plevnan piirittämistä. Tämä edellytti kaupungin saartamista katkaisemalla Plevnan ja Sofian välinen huoltotie, jota suojasi turkkilaisten linnoitusketju. Hankittuaan kotimaasta lisäjoukkoja venäläiset onnistuivat valtaamaan suojalinnakkeet yksi kerrallaan, mihin liittyi myös Suomessakin tunnettu Gornyi Dubnjakin taistelu.
Turkin armeijan muut komentajat eivät juuri kyenneet helpottamaan piiritetyn Plevnan tilannetta. Lopulta Osman pašša katsoi tilanteensa käyneen mahdottomaksi ja yritti murtautua joukkoineen ulos piirityksestä. Ulosmurtautumista seuranneessa neljännessä Plevnan taistelussa 10. joulukuuta hän kuitenkin kärsi tappion ja joutui antautumaan. Kotimaassaan Osman sai silti kansallissankarin maineen sinnikkyytensä ansiosta.
Muuta

Tampereelle vuonna 1877 valmistunut Finlaysonin tehdasrakennus nimettiin Plevnaksi tehtaanjohtajan kunnianosoituksena Venäjän joukoissa palvelleille tehtaan työläisille.
Aiheesta muualla

Kuvia tai muita tiedostoja aiheesta Plevnan piiritys Wikimedia Commonsissa
Pleyben

| Pleyben (Pleiben) |
| --- | --- |
 Paikallista maisemaa
 vaakuna
 Pleyben
 Koordinaatit: 48°13′36″N, 3°58′05″W 
Valtio:  Ranska
Alue:  Bretagne
Departementti:  Finistère
Hallinto:  
 – Pormestari:  Annie Le Vaillant
Pinta-ala:  
 – Kokonaispinta-ala:  76,04 km²
Väkiluku (2017):  3 627
 – Väestötiheys:  48 as./km²
Postinumero:  29190
Infobox OKVirheellinen NIMI-arvo: 
Pleyben (bretoniksi Pleiben) on kunta Ranskassa Finistèren departementissa Bretagnen alueella. Se sijaitsee Atlantin valtameren edustalla.
Väestö

Pleybenin väkiluku oli 3 627 vuoden 2017 väestönlaskennassa.
| Pleybenin väestönkehitys 2007–2017 |
| --- | --- | --- | --- | --- |
| Vuosi |  |  | Asukkaita |  |
| 2007 | 2007 |    | 3 630 | 3 630 |
| 2012 | 2012 |    | 3 684 | 3 684 |
| 2017 | 2017 |    | 3 627 | 3 627 |
Lähde: Insee
Aiheesta muualla

Kuvia tai muita tiedostoja aiheesta Pleyben Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Pleyben
Käännös suomeksi
1281

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Mongolivaltakunnan hallitsija Kublai-kaani (n. 1215–1294) yritti toisen kerran valloittaa Japanin. Valloittamaan lähetetty mongolien komentama kiinalais-korealainen laivasto tuhoutui rajumyrskyssä. (Samalla tavalla oli käynyt jo vuonna 1274.) Japanilaiset kutsuivat myrskyä nimellä kamikaze, 'jumalan tuuli'. Myöhemmin toisessa maailmansodassa kamikaze tarkoitti itsemurhalentäjää.
Syntyneitä

4. elokuuta – Külüg-kaani, mongolien suurkaani ja Kiinan Yuan-dynastian keisari (k. 1311)
Orhan I, Osmanien valtakunnan bey 1326–1359 (k. 1361)
Kuolleita

Adamo da Brescia, italialainen rahanväärentäjä
Ertuğrul, Osman I:n isä
Portuguesa (osavaltio)

| Portuguesa Estado Portuguesa |
| --- | --- |
 Vuoristoa Sucren kunnassa
 Lippu
 Osavaltion sijainti Venezuelassa
Perustettu:  1909
Hallinto:  
 – hallinnollinen keskus:  Guanare
 – kuvernööri:  Wilmar Castro
Pinta-ala:  15 200 km² (12.)
Väkiluku (2011):  876 496 (12.)
 – väestötiheys:  57,7 as./km²
Symbolit:  
 – osavaltion puu:  Swietenia macrophylla
Lyhenteet:  
 – ISO 3166:  VE-P
 
Osavaltion internetsivut
Portuguesa (esp. Estado Portuguesa) on yksi Venezuelan osavaltioista. Se sijaitsee maan länsiosassa ja on sekä väkiluvultaan että pinta-alastaan 12. suurin Venezuelan 23 osavaltiosta. Osavaltion pääkaupunki on Guanare. Osavaltio on perustettu 1909.
Osavaltiossa on vuoden 2011 väestönlaskennan mukaan 876 496 asukasta ja sen pinta-ala on 15 200 neliökilometriä.
Aiheesta muualla

Kuvia tai muita tiedostoja aiheesta Portuguesa Wikimedia Commonsissa
Venezuelan osavaltiot
Amazonas
Anzoátegui
Apure
Aragua
Barinas
Bolívar
Carabobo
Cojedes
Delta Amacuro
Falcón
Guárico
Lara
Liittovaltiollinen alue
Mérida
Miranda
Monagas
Nueva Esparta
Portuguesa
Pääkaupunkialue
Sucre
Táchira
Trujillo
Yaracuy
Vargas
Zulia
1499 Pori

| 1499 Pori> Löytäminen |
| --- | --- |
Löytäjä:  Yrjö Väisälä
Löytöpäivä:  16. lokakuuta 1938
Muut nimet:  1938 UF, 1951 RU1 ja 1959 NA
Fyysiset ominaisuudet
Halkaisija:  14,896  km
Pyörähdysaika:  3,3557 h
Albedo:  0,24
Absoluuttinen magnitudi:  11,4  ja 11,52
Kiertorata
Kiertokohde:  Aurinko
Eksentrisyys:  0,19 , 0,1868002  tai 0,1862084961720487
Inklinaatio:  12,18135 astetta tai 12,17577426282762 astetta
Keskianomalia:  216,26139 astetta tai 218,0849491993403 astetta
Kiertoaika:  4,36 vuotta ja 1 593,829091160542 vuorokautta
Periapsis:  2,1705768 au ja 2,173078256155918 au
Apoapsis:  3,168 au ja 3,167548296301689 au
Radan isoakselin puolikas:  2,6691801 au ja 2,670313276732985 au
Aiheesta muualla
Minor Planet Center
JPL Small-Body Database
1499 Pori (myös 1938 UF) on tähtitieteilijä Yrjö Väisälän 16. lokakuuta 1938 löytämä päävyöhykkeen asteroidi. Hän nimesi sen Porin kaupungin mukaan.
Pointe Michel

| Pointe Michel |
| --- | --- |

 Koordinaatit: 15°15′40″N, 61°22′30″W 
Valtio:   Dominica
Alue:  Saint Luke
Väkiluku (2011):  1 667
Aikavyöhyke:  UTC-4
Infobox OKVirheellinen NIMI-arvo: 
Pointe Michel on pieni kaupunki St. Luken alueella Dominican lounaisosassa pääkaupunki Roseausta etelään. Vuoden 2011 väestönlaskennan mukaan siellä asui 1 667 asukasta.
Aiheesta muualla

Kuvia tai muita tiedostoja aiheesta Pointe Michel Wikimedia Commonsissa
808s & Heartbreak

| 808s & Heartbreak Kanye West |
| --- | --- | --- |

Studioalbumin tiedot
 Äänitetty : syys–lokakuu 2008  Glenwood Studios  (Burbank, Kalifornia)  Avex Recording Studio  (Honolulu, Havaiji)
 Julkaistu: 24. marraskuuta 2008
 Tuottaja(t): Kanye West (vastaava), No I.D., Jeff Bhasker, Mr Hudson
 Tyylilaji: new wave, R&B
 Kesto: 52.05
 Levy-yhtiö: Roc-A-Fella
Muut kannet
 Albumin toinen kansikuva  Albumin joulu/iTunes kansi
Kanye Westin muut julkaisut
| Graduation 2007 | 808s & Heartbreak 2008 | My Beautiful Dark Twisted Fantasy 2010 |
Singlet albumilta 8o8s & Heartbreak
 ”Love Lockdown” Julkaistu: 18. syyskuuta 2008  ”Heartless” Julkaistu: 4. lokakuuta 2008  ”Amazing” Julkaistu: 10. maaliskuuta 2009  ”Paranoid” Julkaistu: 24. maaliskuuta 2009
808s & Heartbreak on rap-artisti Kanye Westin neljäs studioalbumi. Se julkaistiin 24. marraskuuta 2008 Yhdysvalloissa ja Suomessa päivää myöhemmin. Albumi myi Yhdysvalloissa ensimmäisellä viikollaan 450 145 kappaletta. Albumi on saavuttanut platinarajan ja on myynyt 1,7 miljoonaa kappaletta Yhdysvalloissa.
Taustatietoa

Albumin piti alun perin ilmestyä 16. joulukuuta 2008, mutta sen julkaisu päivää siirrettiin edemmäksi, jotta se menisi hyvin kaupaksi joulumarkkinoilla. Kanye West käyttää jokaisessa kappaleessa autotune-efektiä, eikä räppää levyn kaikilla kappaleilla. Albumi on Kanye Westin ensimmäinen levy, joka ei sisällä Parental Advisory -merkkiä. Albumi nousi Billboard 200 -listan ykkössijalle.
Teema

Kanye Westin äiti Donda West kuoli lauantaina 10. marraskuuta 2007. Albumi kuvaa Kanyen ikävää äitiään kohtaan. Albumi sisältääkin julisteen, jossa Kanye on äitinsä kanssa. Toinen albumiin merkittävästi vaikuttanut tapahtuma oli Westin ero pitkäaikaisesta tyttöystävästään Alexis Phiferista. Moni albumin kappaleista käsitteleekin parisuhteen päättymistä ja rakkauden kuihtumista.
Kappaleet

Say You Will – 6.18
Welcome to Heartbreak – 4.23 (feat. Kid Cudi)
Heartless – 3.31 (tuottanut Kanye West & No I.D.)
Amazing – 3.58 (feat. Young Jeezy)
Love Lockdown – 4.30 (tuottanut Kanye West & No I.D.)
Paranoid – 4.38 (feat. Mr. Hudson)
RoboCop – 4.34
Street Lights – 3.10
Bad News – 3.59
See You in My Nightmares – 4.18 (feat. Lil Wayne)
Coldest Winter – 2.44
Pinocchio Story – 6.02 (Freestyle Singaporesta, piilokappale)
Alaviitteet
"Robocop" sisältää sampleja Patrick Doylen kappaleesta "Kissing in the Rain" (Alfonso Cuarónin elokuvasta Great Expectations)
"Bad News" sisältää sampleja Nina Simonen kappaleesta "See Line Woman"
"Coldest Winter" uudelleenluo elementtejä Tears for Fears:n kappaleesta "Memories Fade"
Listasijoitukset

| Lista | Sijoitus |
| --- | --- |
Billboard 200: 1
Billboard R&B/Hip-Hop -albumilista: 1
Australian albumilista: 12
Irlannin albuilista: 11
Uuden-Seelannin RIANZ albumilista: 15
Britannian albumilista: 11
Sveitsin albumilista: 13
Kanadan albumilista: 4
Belgian albumilista: 21
Norjan albumilista: 19
Alankomaiden albumilista: 42
Itävallan albumilista: 50
Italian albumilista: 65
Pointe Coupeen piirikunta

Pointe Coupeen piirikunta (engl. Pointe Coupee Parish, ransk. Paroisse de la Pointe-Coupée) on Yhdysvaltojen Louisianan osavaltiossa sijaitseva piirikunta. Sen väkiluku oli 21 940 vuonna 2018. Piirikunnan hallintokeskus on New Roadsin kunta. Piirikunta on perustettu vuonna 1807.
Aiheesta muualla

Kuvia tai muita tiedostoja aiheesta Pointe Coupeen piirikunta Wikimedia Commonsissa
Pointer

Porin Ylioppilasyhdistys Pointer ry on Porin yliopistokeskuksen opiskelijoiden opiskelijayhdistys. Yhdistyksen jäseniä ovat kaikki yliopistokeskuksen opiskelijat, jotka ovat liittyneet Pointer ry:n jäseneksi. Pointer on perustettu Porissa 22.9.1988. Yhdistyksen alkuperäinen nimi oli Porin Tietoteekkarit Pointer ry. Nimi muutettiin myöhemmin, kun Porissa aloitettiin muidenkin kuin tekniikan alan yliopisto-opetusta.
Pointer ry:n tarkoituksena on yhdistyksen sääntöjen mukaan yhdistää Porin yliopistokeskuksen opiskelijoita, toimia heidän edunvalvojanaan Porin kaupungissa ja Porin yliopistokeskuksessa sekä edistää heidän yhteiskunnallisia, sosiaalisia ja henkisiä pyrkimyksiään sekä yleisiä ja yhteisiä opintososiaalisia asioita, koulutus- ja opintoasioita sekä vapaa-ajan toimintaa.
Pointer ry:lle valitaan vuosittain yhdistyksen sääntömääräisessä vaalikokouksessa puheenjohtaja ja hallitus seuraavaksi toimikaudeksi. Puheenjohtajan ja hallituksen jäsenten tulee olla yhdistyksen varsinaisia jäseniä.  Pointerin puheenjohtajana nykyään toimii Tuomas Sirén.
Aiheesta muualla

https://www.pointerry.fi/
https://ucpori.fi/fi-fi/opiskelijapalvelut-pointer/opiskelijalle/50/
Pointer ry Facebookissa
Pointer ry Instagramissa
Pointer ry YouTubessa
1496 Turku

| 1496 Turku |
| --- | --- |

Löytäminen
Löytäjä:  Yrjö Väisälä
Löytöpäivä:  22. syyskuuta 1938
Muut nimet:  1928 QN, 1928 RE, 1938 SA1, 1950 EC, 1954 MH ja 1957 HB
Fyysiset ominaisuudet
Halkaisija:  7,758  km
Pyörähdysaika:  6,47 h
Albedo:  0,203
Absoluuttinen magnitudi:  12,5  ja 12,61
Kiertorata
Kiertokohde:  Aurinko
Eksentrisyys:  0,16 , 0,1622314  tai 0,1615470270076063
Inklinaatio:  2,50119 astetta tai 2,5007701668618 astetta
Keskianomalia:  271,09556 astetta tai 32,40799820397001 astetta
Kiertoaika:  3,28 vuotta ja 1 196,596810918983 vuorokautta
Periapsis:  1,8476738 au ja 1,849460179943243 au
Apoapsis:  2,563 au ja 2,562141278192338 au
Radan isoakselin puolikas:  2,2054704 au ja 2,205800730054804 au
Aiheesta muualla
Minor Planet Center
JPL Small-Body Database
1496 Turku on asteroidivyöhykkeellä sijaitseva asteroidi.
Kuvaus

1496 Turku on pikkuplaneetta eli päävyöhykkeen asteroidi, jonka löysi astronomi Yrjö Väisälä 22. syyskuuta 1938 Turussa, Iso-Heikkilässä.
Asteroidi on nimetty Turun kaupungin mukaan ja kuuluu Väisälän löytämien, suomalaiskaupunkien mukaan nimettyjen asteroidien joukkoon. Muita samoihin aikoihin löydettyjä asteroideja ovat esimerkiksi 1500 Jyväskylä, 1499 Pori, 1498 Lahti, 1497 Tampere, 1495 Helsinki ja 1494 Savo.
A. C. Green

| A>  C. Green |
| --- | --- |
 A. C. Green vuonna 2004.
Henkilötiedot
Koko nimi:  A. C. Green Jr.
Syntynyt: 4. lokakuuta 1963 (ikä 61) Portland, Oregon, Yhdysvallat
Kansalaisuus:   Yhdysvallat
Koripalloilija
Pelipaikka:  iso laitahyökkääjä
Pituus:  206 cm
NBA-varaus:  23. varaus 1985 Los Angeles Lakers
Pelaajaura
Yliopistojoukkueet
1981–1985:   Oregonin osavaltionyliopisto
Seurajoukkueet
1985–1993 1993–1996 1996–1999 1999–2000 2000–2001:   Los Angeles Lakers  Phoenix Suns  Dallas Mavericks  Los Angeles Lakers  Miami Heat
Aiheesta muualla
www.acgreen.com
A. C. Green Jr. (s. 4. lokakuuta 1963 Portland) on yhdysvaltalainen ammattilaisuransa lopettanut koripalloilija. Hän pitää nimissään NBA-ennätystä perättäisten otteluiden määrässä, sillä hän pelasi vuosina 1986–2001 ennätykselliset 1 192 perättäistä ottelua.
Ura

Green opiskeli Benson Polytechnicin high schoolissa, josta hän siirtyi pelaamaan yliopistokoripalloa Oregonin osavaltionyliopistoon. Viimeisenä yliopistokautenaan hän teki keskimäärin 19,1 pistettä ja otti 9,2 levypalloa ottelua kohden. Kauden 1984–1986 jälkeen Green osallistui NBA:n vuoden 1985 varaustilaisuuteen, jossa Los Angeles Lakers varasi hänet tilaisuuden 23:ntena pelaajana. Hän nousi joukkueen aloituksen pelaajaksi kaudella 1986–1987, jolloin Lakers voitti NBA-mestaruuden. Lisäksi joukkue voitti mestaruuden myös kaudella 1987–1988. Tilastollisesti parhaan Lakers-kautensa Green pelasi 1988–1989, jolloin hän teki keskimäärin 13,3 pistettä ja otti 9,0 levypalloa ottelua kohden.
Green edusti Los Angeles Lakersia kahdeksan kauden ajan. Kauden 1992–1993 jälkeen hänen sopimustaan ei enää jatkettu, ja syyskuussa 1993 hän siirtyikin vapaana pelaajana Phoenix Sunsiin. Kaudella 1993–1994 Green pelasi tilastollisesti uransa parhaan kauden, sillä hän teki keskimäärin 14,7 pistettä ja otti 9,2 levypalloa ottelua kohden. Hän edusti seuraa joulukuuhun 1996 asti, jolloin hänet kaupattiin Dallas Mavericksille. Kaupan myötä Green, Sam Cassell ja Michael Finley siirtyivät Dallasiin, jolloin Tony Dumas, Loren Meyer ja Jason Kidd siirtyivät Phoenixiin. Green pelasi Dallasissa kauden 1998–1999 loppuun asti, jonka jälkeen hänet kaupattiin takaisin Lakersille.
Kaudella 1999–2000 Green aloitti kaikki runkosarjaottelut, mutta teki ainoastaan 5,0 pistettä ottelua kohden. Kauden päätteeksi hän voitti kuitenkin kolmannen NBA-mestaruutensa. Green pelasi viimeisen NBA-kautensa Miami Heatissa kaudella 2000–2001.
Yksityiselämä

Green on harras kristitty. Hän tuli tunnetuksi selibaatistaan, joka kesti hänen koko NBA-uransa ajan. Green avioitui vaimonsa Veroniquen kanssa vuonna 2002.
Aiheesta muualla

NBA:n pelaajaprofiili (Arkistoitu – Internet Archive) (englanniksi)
Basketball-Reference (Arkistoitu – Internet Archive) (englanniksi)
Saab 96

| Saab 96 |
| --- | --- |
 Saab 96 V4 (1972)
Valmistustiedot
Valmistusmaa:   Ruotsi  Suomi
Valmistaja:  Saab
Valmistusvuodet:  1960–1980
Tuotantomäärä:  547 000 kpl
Korimalli:  2-ovinen coupé
Muotoilija:  Sixten Sason
Edeltäjä:  Saab 93
Teknisesti samankaltaisia:  Saab 95
Tekniset tiedot
Henkilöluku:  5
Moottori:  kaksitahtinen R3 (1960–1967), nelitahtinen V4 (1967–1980)
Iskutilavuus:  841 cm³ (1960–1968),  1 498 cm³ (1966–1980)
Teho:  28 kW (38 hv, 1960),  68 hv (1980)
Vääntö:  115 Nm /2 500 
Huippunopeus:  147 km/h
Polttoaine:  bensiini
Vetotapa:  etuveto
Vaihteisto:  3-vaihteinen manuaali 4-vaihteinen puoliautomaatti
Mitat
Massa:  873 kg
Pituus:  4 030 mm (1960–1964),  4170 mm (1964–1975)
Leveys:  1 575 mm
Korkeus:  1 473 mm
Saab 96 on Saabin vuosina 1960–1980 valmistama henkilöautomalli, jota myytiin yli 547 000 kappaletta. Saab 96 oli Saabin kolmas sarjatuotantomalli. Autoa valmistettiin kaksikymmentä vuotta, kunnes 99- ja 900-mallit syrjäyttivät sen.
Autossa oli alkujaan kaksitahtimoottori, mutta se vaihdettiin vuonna 1966 nelitahtiseen Ford Taunuksen V4-koneeseen. Ominaisuuksiin lukeutuvat myös etuveto, vapaakytkin ja rattivaihde. Malli oli aikoinaan hyvin suosittu esimerkiksi Suomessa, sillä sitä pidettiin kestävänä ja pohjoismaisiin olosuhteisiin soveltuvana. Se oli myös aikanaan turvallisen auton maineessa.
Saab 96 menestyi myös rallikilpailuissa. Kuuluisimpia mallia käyttäneitä kuljettajia olivat Erik Carlsson, Stig Blomqvist ja Simo Lampinen.
Tuotanto > Ensimmäiset mallit

Saab 96 oli jatkumoa sitä edeltäneille 92- ja 93-malleille. Esimerkiksi ensimmäisten 96-mallien keulan muotoilu oli lähes identtinen 93:n kanssa. Lisäksi vuonna 1959 oli julkistettu Saab 95, joka niin ikään oli kehitetty 93:n pohjalta. Uuden auton muotoilun suunnitteli kahden aiemman mallin tapaan Sixten Sason.
Kun Saab 93 alkoi osoittaa uudistamisen tarvetta, alkuvuodesta 1960 julkistettiin kokonaan uusi malli, Saab 96. Toimitukset asiakkaille alkoivat jo muutaman kuukauden kuluttua. Virallisesti tehtaan sisäisessä slangissa 96-malli kulki nimikkeellä 93 C, ja 96 oli tarkoitus lanseerata vasta vuoden 1961 mallin yhteydessä. Mallia valmistettiin myös rinnan 93 F:n kanssa, mutta uusi nimi 96 otettiin välittömästi käyttöön, koska haluttiin korostaa, että kyseessä on uusi malli. Uuden 96:n takaosa oli muotoiltu uudestaan, jolloin takamatkustamo ja matkatavaratila kasvoivat. Moottori oli kolmesylinterinen, kaksitahtinen, kooltaan 841 kuutiosenttiä ja teholtaan 38-42 hevosvoimaa DIN-normin mukaan. Kolmella kaasuttimella varustetuissa urheilullisissa Sport-, Special- ja Monte Carlo -malleissa teho nousi 52–55 hevosvoimaan. Rallikilpailuja varten valmistettiin luokitusautoja alle 750 kuutiosentin moottorilla. Saab halusi edelleen ylläpitää tiettyä urheilullista leimaa.
Kaksitahtimoottorin vuoksi autoissa oli vapaakytkin. Alustarakenteena oli edessä poikittaiset tukivarret ja takana U:n mallinen jäykkä heiluriakseli ja kierrejouset joka nurkassa. Vuonna 1962 eteen asennettiin turvavyöt. Seuraavan vuoden uudistus olivat ristiin jaetut kaksipiiriset jarrut.
Keulan muoto uudistui vuonna 1965. Se enteili samalla uuden moottorin tuloa, sillä kaksitahtikone alkoi jäädä nelitahtimoottorin jalkoihin monin tavoin. Virallisesti asiaa ei myönnetty, mutta uutta voimanlähdettä etsittiin kaiken aikaa.
Tuotanto > Nelitahtimoottorin aikakausi

Elokuussa 1967 työntekijöiden luottojoukko kerättiin lomien ajaksi tehtaalle töihin asentamaan ”uusia levyjarruja”, mutta todellisuudessa koko 96:n tekniikka uusittiin. Moottoriksi vaihtui Fordilta ostettu 65 hevosvoiman 1,5 litran nelitahtinen V4. Tämänkin jälkeen 900 markkaa edullisempia  kaksitahtisia versioita valmistettiin V4-versioiden rinnalla niin sanottuna Shrike-nimisinä versiona, kunnes seuraavana vuonna moottorivaurioille alttiit kaksitahtikoneet jätettiin kokonaan pois. Vapaakytkin säilytettiin nelivaihteisen vaihteiston yhteydessä. Alkujärkytyksen jälkeen asiakkaat ottivat uuden moottorin positiviisesti vastaan. Lisäksi eteen oli vaihdettu levyjarrut.
Suuria muutoksia tapahtui jälleen vuonna 1968, jolloin etu- ja takalasia suurennettiin. Näin saatiin lisää näkyvyyttä ja valoisuutta matkustamoon. Vuonna 1969 keulaa uudistettiin jälleen, kun esimerkiksi etulamput vaihtuivat suorakaiteen mallisiksi. Tosin Yhdysvaltoihin suunnatut mallit varustettiin edelleen pyöreillä valoilla sikäläisten säännösten vuoksi.
Aivan 1960- ja 70-lukujen vaihteessa Saab 96 -mallia alettiin rakentaa myös Suomessa Uudenkaupungin autotehtaalla. Auton muotoilu oli ollut tuoreeltaan vanhanaikaista, mutta 1970-luvulla se nousi muotiin autosuunnittelijoiden halutessa autoistaan pyöreitä, pehmeitä ja sulavalinjaisia. Samalla vuosikymmenellä Saab 96:een tehtiin jatkuvia vuosittaisia muutoksia, kuten valomuisti, rullaturvavyöt, valonpesimet, kuljettajan istuinlämmitin, niskatuet, turvavyön merkkivalo ja joustopuskurit. Kaksikurkkuinen kaasutin pienensi kulutusta ja lisäsi tehon 68 hevosvoimaan. Tehokkain moottori oli 1700 Super -mallin 1,7-litrainen 85 hevosvoiman V4.
1970-luvun puolivälissä auto alkoi kuitenkin vaikuttaa vanhanaikaiselta, joten ulkoista olemusta pyrittiin modernisoimaan pienillä muutoksilla. Merkittävä ulkonäön uudistus tapahtui vuonna 1974, jolloin krominen keulaosa korvattiin mustalla muovilla. Pian autoon lisättiin jo aiemmin 99-mallissa esitellyt turvapuskurit. Lisäksi Ruotsin kiristyneiden saastemääräysten vuoksi tekniikkaa jouduttiin muuttamaan ympäristöystävälisempään suuntaan.
Mallin valmistus keskitettiin Suomeen vuonna 1978, jolloin 96 sai isommat vilkut ja takavalot. Auton valmistus päättyi tammikuussa 1980. Suurimpina syinä olivat mallin 1950-lukuun viittaava vanhahtavuus ja kalliit tuotantokustannukset. Viimeiset 96:t edustavat erikoissarjaa, jotka ovat väriltään akvamariinin sinisiä ja varustettu etuspoilerilla.
Autoa valmistettiin Uudessakaupungissa kaikkiaan 65 887 kappaletta. Kyseisen Saab-Valmet-tehtaan ensimmäinen auto oli nimenomaan Saab 96, joka valmistui 13. marraskuuta 1969. Se luovutettiin tasavallan presidentti Urho Kekkoselle. Auto on nykyisin näytteillä tehtaan vieressä sijaitsevassa Uudenkaupungin automuseossa.
Ominaisuudet

Saab 96:n ajo-ominaisuuksia on pidetty melko hyvinä, mutta lyhyiden joustovarojen vuoksi liike on hyppivää. Sisätilat ovat ahtaat suhteessa ulkomittoihin, mutta käännettävä takaistuin parantaa kuljetuskykyä. Vapaakytkimen ansiosta polttoaineenkulutus on kohtuullinen. Rattivaihde ja pienet ikkunat vaikuttivat vanhanaikaisilta jo 1970-luvulla.
Auto oli kokoluokassaan aikansa turvallisimpia, mikä todistettiin erilaisissa testeissä. Toisaalta on sanottu, että 96:n turvallinen maine olisi perustunut Saab 99:n turvallisuuteen ja yksittäisiin turvallisuusvarusteisiin. Folksamin turvallisuustutkimuksen perusteella 96:n kori tarjosi jo 1970-luvun kilpailijoihin verrattuna heikon suojan törmäyksissä.
Suosio

Autolla oli vakiintunut ostajakuntansa, ja esimerkiksi Suomessa malli keräsi suosiota kestävyytensä ansiosta. Sitä pidettiin myös turvallisena ja luotettavana perheautona, jota oli helppo huoltaa ja pitää kunnossa. Teknisesti 96 soveltui hyvin Pohjoismaiden olosuhteisiin, sillä siinä oli tehokas lämmityslaite, etuveto, runsas maavara ja suuret renkaat. Hinta oli suhteellisen alhainen osittain valtion verohelpotusten ansiosta. Saab 96 olikin vuosikaudet Suomen kymmenen myydyimmän automallin listalla. Autolla oli lukuisia lempinimiä, kuten kajakki, sukellusvene, rynnäkkösämpylä, porkkana, peräpuikko ja sorvi.
Maailmanlaajuisesti autoa myytiin yli 547 000 kappaletta. Se on saanut lähes vastaavan kulttimaineen kuin Citroën 2CV tai Volkswagen Kupla. On sanottu, että Saab 96:n tunnistavat myös ne, jotka eivät ole kiinnostuneet autoista.
Nykyisin Saab 96 on maailmalla erittäin arvostettu harrasteauto.